En nou het al die Nieu-Seelandse spanne al 'n Super-trofee gewen. In SA kon nog net die Bulle dit regkry. #HURvLIO
As die Leeus nie vandag druk nie, sal dit die enigste keer wees wat hulle nie oor die doellyn in 2016 kon kom nie. Nie juis 'n geleë tyd daarvoor nie...
Besluite, besluite... Sou die Leeus beter gevaar het op 'n droë Ellisparlk? Moes hulle 'n B-span Argentinië toe gestuur het? #HURvLIO
Warren Whiteley staan ‘n onnodige strafskop af met ‘n duikslag op Beauden Barrett in die lug. Die Canes skop kantlyn toe en ‘n Babelse verwarring volg daarna met die bal wat losspat van ‘n lynstaan naby aan hul doellyn. Die bal word oor die doellyn geskop en Barrett kry eerste hande by. Sy doelskop maak die telling nou 20-3 vir die Canes.
Die Leeus se klein terriër, Faf de Klerk, help ‘n strafskop afdwing met ‘n plettervat. Hy speel met hart en siel. Kan hy die vonk verskaf wat die Leeus terugkry in die wedstryd?
Wat wel ’n hengse verrassing is, is dat die Nskandalige vakansiedorp wat sekerlik nóú die slegste van enige plek in Suid-Afrika ruik, nié heelbo aan dié lysie pryk nie. As die lug bokant daai plek nie vinnig gesuiwer word nie, gaan al ons piepols eindelik verstik, al bly jy ook in ’n hutjie heelbo op die Drakensberge.
Soos ek en my ou maters nou in ons eenvoud die Nskandalige proses verstaan, is dit dat Nommer Een die Speaker van die Nasionale Verwarring laat weet het iemand het vir hom Thuli se verslag gelees en hy verstaan dit ten dele en kol-kol, maar wag vir ’n verslag deur die SOE ( spesiale onderwêreld-eenheid). Daarná sal hy die gunstigste van die twee verslae binne die volgende vyf jaar by die parlement indien.
Hy wou ’n afskrif van die verslag binne 14 dae indien, maar sy fotostaatmasjien én brandpoelpomp is stukkend en daar word gewag op tenders vir herstelwerk.
Intussen slaan hy en Mac maar self die vure dood en stel die Speaker ’n ad hoc-komitee saam (wat om middernag op 6 Mei ontbind) om die OB-verslag (wat ruik of dit reeds ontbind het) na die volgende parlement of die hiernamaals (wat ook al eerste kom) te verwys.
’n Mooi ligpuntjie is dat die beoordelaars nou wraggies raakgevat het met ons nuwe Mej. Suid-Afrika. Ek was eendag, lank-lank gelede by toe wyle Oom Hendrik Schoeman saam met ons destydse mooiste, Lorna Potgieter, afgeneem is en toe vir die fotograaf vra om vir hom die foto te stuur want hy wil dit as ’n boekmerk by Hooglied gebruik.